*SPOROČILO ZA MEDIJE*

*26. Zlati boben*

*13. junij 2019*

**26. Zlati boben odprl možnost prijave del in osebne udeležbe!**

**26. mednarodni festival kreativnosti Zlati boben bo letos ponovno potekal v portoroškem Hotelu Slovenija, ki bo prijatelje Zlatega bobna gostil združene pod sloganom *Kreativnost poganja spremembe* (Creativity 4 Change) med 17. in 18. oktobrom 2019.**

**Prijava del v tekmovalni program festivala je mogoča do 13. avgusta, do takrat pa bodo udeleženci lahko koristili tudi letos še posebej ugodno ponudbo za zgodnje ptice. Mastercard, partner druge izvedbe brezgotovinskega festivala Zlati boben, tudi letos omogoča še prijaznejše cene za udeležbo na festivalu.**

**Dela prijavljena v tekmovalno sekcijo ZAKAJ bo ocenjevala žirija pod vodstvom Álvara Rodriguesa, glavnega izvršnega direktorja in glavnega kreativnega direktorja pri Fullpack v brazilskem Rio de Janeiru, dela v tekmovalni sekciji KAJ pa žirija pod vodstvom Tiffany Rolfe, izvršne podpredsednice in glavne kreativne direktorice pri ameriški R/GA v New Yorku. Vsakemu predsedniku žirije se bo v žiriji pridružilo še deset izjemnih strokovnjakov.**

**Zlati boben skupaj s Slovensko turistično organizacijo nadaljuje tradicijo Tekmovanja za mlade bobnarje, h kateremu vabi kreativce iz 57 držav, ki so mlajši od 30 let. Več o razpisu bo znanega kmalu.**

**S krajšim, bolj zgoščenim programom s hitrejšimi in bolj dinamičnimi formati vsebin, Zlati boben festivalski program približuje udeležencem, ki jim vedno zmanjkuje časa. V dveh dneh se bo na festivalskem odru zvrstilo okrog 40 mednarodnih govorcev, ki se bodo osredotočili na pozitivne spremembe na mnogih različnih področjih, na katerih delujejo, in so pomembne, da lahko začnemo usmerjati našo pozornost k oglaševanju za boljši jutri. Prvi so že znani.**

**KREATIVNOST POGANJA SPREMEMBE**

Spremembe so edina stalnica, kreativnost pa ena njenih najpomembnejših gonilnih sil. Pomembno je razmišljati globalno, a ob tem ne izgubiti stika z duhom kraja in posledično delovati lokalno, kjer se vse spremembe tudi resnično zgodijo.

Kreativna industrija se je razvila in postala veliko več kot le orodje za pospeševanje prodaje. Vedno bolj se zavedamo načinov s katerimi lahko osvetlimo, prispevamo in vračamo družbi, katere del smo. Možnosti za pozitivne spremembe v svetu, vključevanje in poudarjanje tem, ki so na mnoge načine pomembne za družbo kot celoto, je veliko. Prav zato želi festival Zlati boben na najrazličnejše načine navdihniti in opolnomočiti kreativno razmišljanje in pozitivne spremembe ter jih osvetliti tako preko tekmovalnega kot tudi kongresnega programa.

**S sloganom Kreativnost poganja spremembe zato obračamo našo pozornost k oglaševanju za boljši jutri. Bodite del te spremembe!**

**STRUKTURA TEKMOVALNEGA PROGRAMA**

Uradni tekmovalni program Zlatega bobna je odprt za vse agencije, oglaševalce, naročnike, produkcijske hiše, medijske agencije in druge, vključene v zasnovo ali produkcijo marketinških komunikacij v naslednjih državah: Albanija, Armenija, Avstrija, Azerbajdžan, Belorusija, Bolgarija, Bosna in Hercegovina, Ciper, Češka, Črna gora, Estonija, Finska, Grčija, Gruzija, Hrvaška, Italija, Izrael, Kazahstan, Kirgizistan, Kosovo, Latvija, Libanon, Litva, Madžarska, Malta, Moldavija, Poljska, Romunija, Rusija, Severna Makedonija, Slovaška, Slovenija, Srbija, Tadžikistan, Turčija, Turkmenistan, Ukrajina in Uzbekistan.

Tekmovalni program je razdeljen na sekciji **KAJ** in **ZAKAJ**, ki sta nadalje razdeljeni na skupine in kategorije, ki odražajo zadnje trende v oglaševalski in kreativni industriji. Prijavljena dela ocenjujeta dve mednarodni žiriji, sestavljeni iz vrhunskih strokovnjakov iz oglaševalske in kreativne industrije.

**SEKCIJA KAJ**

**Glavno vprašanje, ki si ga bo zastavljala žirija je, KAJ je izjemnega v izbrani obliki komunikacijske rešitve in KAJ je dodana vrednost njenega izvajanja.**

Sekcija KAJ se osredotoča predvsem na posamezna dela, ki širijo obzorja v tradicionalnih skupinah Film, Tisk, Ambientalne komunikacije, Zvok, Spletne in mobilne komunikacije, Oblikovanje, Inovativnost in Obrtna odličnost.

**SEKCIJA ZAKAJ**

**Glavno vprašanje, ki si ga bo zastavljala žirija je, ZAKAJ to delo obstaja.**

Sekcija ZAKAJ raziskuje namen vsakršnih intervencij v komunikacijski krajini ter jih deli na skupine: Integrirane komunikacije, Aktivacija, Upravljanje znamk, Funkcionalna učinkovitost, Vsebina, Angažiranost, Genius loci/Lokalni duh in Družbeno dobro.

**NOVOSTI LETOŠNJEGA TEKMOVALNEGA PROGRAMA**

**Zlati boben predstavlja novo nagrado, *Najboljše od duha kraja*!**

**Skupina Lokalni duh se je preimenovala v Genius Loci / Lokalni duh** **in bila povzdignjena v novo in visoko cenjeno nagrado regije, ki poudarja in slavi duh kraja.**

Tekmovalni program stremi k večji transparentnosti in relevantnosti, zato predstavlja nove skupine in preureja nekatere obstoječe.

Glavne spremembe v sekciji **KAJ** so:

* kategorije v skupinah **Film, Tisk, Ambientalne komunikacije in Zvok** so osvežene in združene
* v skupini **Spletne in Mobilne komunikacije** je nova kategorija **Elektronsko trgovanje**, kategorija Spletne strani in mikro spletne strani pa se zdaj imenuje **Spletne strani, mikro spletne strani in aplikacije**
* vrnila se je skupina **Oblikovanje**!
* skupina **Inovativnost** je prestavljena iz sekcije ZAKAJ v sekcijo KAJ in se bo osredotočila na vprašanje, KAJ je izjemnega pri komunikacijski rešitvi v izbrani obliki in KAJ je dodana vrednost njenega izvajanja.

Glavne spremembe v sekciji **ZAKAJ** so:

* skupina **Integrirane komunikacije** je bila prestavljena iz sekcije ZAKAJ v sekcijo KAJ, kjer prepoznava relevantne, kompleksne in celovite komunikacijske kampanje z najboljšim uvidom
* skupina **Vsebina**, ki je bila prej poznana pod imenom **Zabava**, ima novo kategorijo **Vplivnež**i, ki poudarja in definira naraščajoči pomen vplivnostnega marketinga
* nekdanja skupina **Doseg** je bila preimenovana v **Angažiranost** in prestavljena v sekcijo ZAKAJ
* v skupini **Družbeno dobro** sta zdaj samo dve kategoriji: **Neprofitno družbeno dobro** za dobrodelnost in neprofitni marketing, ki spodbujata splošno ozaveščenost in kritično razmišljanje ter **Profitno družbeno dobro**, ki vključuje korporativno družbeno odgovorno komunikacijo in družbeno odgovorne kampanje

Letošnji tekmovalni program prinaša tudi nov sistem točkovanja nagrajenih del, ki so prijavljena kot serije.

**SPOZNAJTE ŽIRIJO**

**ŽIRIJA TEKMOVALNE SEKCIJE ZAKAJ**

**Àlvaro Rodrigues, izvršni in glavni kreativni direktor pri Fullpack v Braziliji, je eden najbolj priznanih in vplivnih oglaševalcev svoje generacije v Braziliji, Zlatemu bobnu pa se bo pridružil v vlogi predsednika žirije tekmovalne sekcije ZAKAJ.**

**Àlvaru se bo pri prepraševanju razlogov za dela in kampanje v sekciji ZAKAJ pridružilo deset žirantov:**

**Mihai Costache**, kreativni direktor skupine, MullenLowe Romunija, **Riccardo Fregoso**, izvršni kreativni direktor in predsednik kreativnega sveta, McCann WorldGroup Francija, **Mihnea Gheorghiu**, globalni kreativni direktor, Publicis, Italija**, Christian Gosch**, izvršni kreativni direktor, Serviceplan Avstrija, **Burçak Günsev**, partnerica, Wanda Digital / JWT Turčija, **Eran Nir**, glavni kreativni direktor, GITAM BBDO, Izrael, **Sašo Petek**, kreativni direktor, Agencija 101, Slovenija, **Mikołaj Sadowski**, glavni kreativni direktor in partner, 180hearbeats + Jung v Matt, Poljska, **Artem Sinyavskiy**, ustanovitelj in glavni kreativni direktor, Marvelous, Rusija in **Ivan Westerveen**, kreativni direktor, Saatchi&Saatchi Beograd, Srbija.

*“Predsedovanje žiriji tekmovalne sekcije ZAKAJ na festivalu Zlati boben je izjemen privilegij. Čast sem imel sodelovati v mnogih žirijah po svetu, zato načrtujem s svojo žirijo dobro preživeti čas. Veliko se bomo pogovarjali in se učili eden od drugega.*

*Z vsakega žiriranja sem odšel navdihnjen, malo ponižen in pogosto navdušen nad pogumno izvedenimi deli, ki jih je rodila ustvarjalnost. Upam, da bom taka videl tudi na Zlatem bobnu!”*

***Álvaro Rodrigues,*** *predsednik žirije tekmovalne sekcije ZAKAJ*

**ŽIRIJA TEKMOVALNE SEKCIJE KAJ**

**Žirijo tekmovalne sekcije KAJ bo vodila Tiffany Rolfe, izvršna podpredsednica in glavna kreativna direktorica, R/GA, ZDA.**

**Najboljše rešitve in implementacije bodo skupaj s Tiffany v sekciji KAJ iskali:**

**Yasmina Baz**, regionalna kreativna direktorica, Leo Burnett Bejrut, Libanon, **Michal Belej**, pridruženi kreativni direktor, Istropolitana Ogilvy, Slovaška, **Karolina Galácz**, kreativna direktorica, DDB Budimpešta, Madžarska, **Eric Groza**, kreativni direktor, TBWA\Moskva, Rusija, **Gürkan Gürel**, kreativni direktor, Tick Tock Boom, Turčija, **Bartek Klimaszewski**, kreativni direktor, McCann Worldgroup, Poljska, **Marin Kostov – Muro**, izvršni kreativni direktor in partner, All Channels Communication Group, Bolgarija, **Cătălin Rusu**, glavni kreativni partner in glavni izvršni direktor, Rusu+Borțun Bukarešta, Romunija, **Eric Schoeffler**, glavni kreativni direktor za Nemčijo in izvršni kreativni direktor za Evropo, Havas, Nemčija in **David Suda**, kreativni direktor, WMC/GREY Praga, Češka.

*“Voditi žirijo sekcije KAJ na Zlatem bobnu mi daje priložnost, da raziščem najbolj vplivna ustvarjalna dela današnjega dne. Razprava z drugimi člani žirije iz celega sveta, o tem katero delo potiska naprej kulturo, našo industrijo in blagovne znamke, je vedno navdihujoča.”*

*Tiffany Rolfe, predsednica žirije tekmovalne sekcije KAJ*

**ZNANI SO PRVI GOVORCI**

**26. Zlati boben skupaj s sloganom Kreativnost poganja spremembe napoveduje drzen in navdihujoč program, ki predstavlja hitrejše in bolj dinamične formate vsebin, s čimer se želi približati udeležencem, ki živijo in delajo v vedno hitrejšem in bolj dinamičnem svetu. Tekom dveh festivalskih dni bo gostil okrog 40 mednarodnih govorcev, ki se bodo osredotočili na pozitivne spremembe na mnogih različnih področjih, na katerih delujejo, in so pomembne, da lahko začnemo usmerjati našo pozornost k oglaševanju za boljši jutri.**

Festivalski veliki oder bo predstavil **Álvara Rodriguesa**, izvršnega in glavnega kreativnega direktorja, Fullpack, Brazilija in **Tiffany Rolfe**, izvršno podpredsednico in glavno kreativno direktorico, R/GA, ZDA, ki bosta prevzela dvojno vlogo - v vlogi predsednikov žirij ZAKAJ in KAJ bosta vodila izbor najboljših del, ki bodo sodelovala v tekmovalnem programu festivala, v vlogi govorcev pa bosta delila svoje izkušnje, misli in ideje. Álvaro bo spregovoril na temo univerzalnosti kreativnosti, Tiffany pa se bo osredotočila na dejanja, ki jih zahtevajo prave spremembe. **André Felix**, izvršni kreativni direktor, Wunderman Thompson Lizbona, Portugalska, ki je včasih sodeloval z Walt Disneyem, bo na Bobnu razložil, kako združiti fizično in digitalno (»phygital«) za povezovanje spletnih in realnih svetov ter ustvarjanje intimnejših in učinkovitejših nakupovalnih izkušenj. **Shailin Dhar** in **Kirsten Jamieson** iz **Method Media Intelligence v ZDA bosta govorila o pomembnosti večje transparetnosti v oglaševalskem ekosistemu in problematiki lažnih oglasov. Profesor Bogdan Draganski, direktor Neuroimaging Lab LREN na švicarski Univerzi v Lozani, bo prestavil povezavo med delovanjem možganov in kreativnostjo in razkril, kje v možganih se skriva fontana idej. Boogie je svetovno prepoznani fotograf, ki deluje med ZDA in Srbijo, kjer raziskuje temne strani človeškega obstoja. Michał Marczak je poljski režiser, ki je sodeloval tako z blagovnimi znamkami kot so Sprite, Ikea, Johny Walker in Coca-Cola, kot z mnogimi glasbeniki, med katerimi sta tudi Tom Yorke in Radiohead, za svoj zadnji film »All these sleepless nights« pa je bil nagrajen tudi na filmskem festivalu Sundance. Burçak Günsev, partnerica pri turški Wanda Digital/JWT, agenciji, ki jo vodita skupaj z možem, bo na podlagi svojih izkušenj predstavila neenakost dojemanja spolov, in priložnosti, ki izvirajo iz njih. Udeleženci festivala bodo lahko spoznali Davida Rolfeja**, izvršnega podpredsednika in direktorja integrirane produkcije pri BBDO v New Yorku, ZDA, **Riccarda Fregosa**, izvršnega kreativnega direktorja in predsednika kreativnega sveta pri McCann WorldGroup Francija, **Anno Różalsko**, soustanoviteljico in izvršno direktorico, Match&Spark, Poljska, **Jeannette Liendo, starejšo podpredsednico za marketing in komunikacije pri Mastercard Evropa, Jasmino Nikolić, direktorico ključnih naročnikov pri New Moment New Ideas Company v Srbiji in še mnoge druge.**

**GALERIJA SLAVNIH POZDRAVLJA ANDREYA GUBAYDULLINA**

Galerija slavnih izkazuje čast izjemnim posameznikom, ki so s svojim delom pomembno zaznamovali kreativno industrijo.

**Letos medse sprejema Andreya Gubaydullina, ustanovitelja, solastnika in izvršnega kreativnega direktorja ruske agencije Voskhod.**

Bobnarji Andreya poznajo kot prijatelja festivala, govorca in člana žirije. Njegovo delo mu je, njemu in agenciji Voskhod, prineslo številna priznanja, med drugim nagrado Zlata ura za kreativnega direktorja leta 2014 in nagrado Tartini za najuspešnejšo neodvisno oglaševalsko agencijo leta 2014.

Andrey je leta 1996 ustanovil agencijo Voskhod (sončni vzhod), ki je zrastla v vodilno agencijo na ruskem trgu. Pod njegovim kreativnim vodenjem je Voskhod prejel številne nagrade na mednarodnih oglaševalskih festivalih in bil 7-krat imenovan za rusko kreativno agencijo leta, Andrey pa je od leta 2012 tudi član Russian Advertising Academy.

»Mnogokrat sem obiskal Zlati boben, pogledal galerijo slavnih in prebral imena ljudi, ki so veliko naredili za festival in evropsko oglaševalsko industrijo. Sem si predstavljal, da bo nekega dne tam tudi moje ime? Zdi se mi, da je to vedno presegalo moje najbolj divje sanje.“

Andrey bo priznanje prejel na Zaključni prireditvi s podelitvijo nagrad Zlatega bobna, ki bo v petek, 18. oktobra 2019 v hotelu Slovenija v Portorožu.

**KLJUČNI DATUMI**

ROK ZA PRIJAVO DEL: **13. avgust 2019 ob 24.00**

ROK ZA PRIJAVO DEL ZA TEKMOVANJE MLADIH BOBNARJEV: **10. september 2019 ob 24.00**

ROK ZA ZGODNJO PRIJAVO OSEBNE UDELEŽBE: **13. avgust 2019 do 24.00**

JAVNA OBJAVA DEL V OŽJEM IZBORU: **sreda, 16. oktober 2019 tekom dneva**

SLAVNOSTNA PODELITEV NAGRAD: **petek, 18. oktober 2019 ob 20.30**

26. FESTIVAL ZLATI BOBEN: **17-18 oktober 2019**

Več o Festivalu Zlati Boben

[**https://goldendrum.com/sl**](https://goldendrum.com/sl)

Priročnik za prijavo del (ENG)

[**https://goldendrum.com/wp-content/uploads/2019/06/26\_Golden\_Drum\_EntryHandbook.pdf**](https://goldendrum.com/wp-content/uploads/2019/06/26_Golden_Drum_EntryHandbook.pdf)

Dostop do spletnega sistema za prijavo del in osebne udeležbe

[**https://engine.goldendrum.com/?lng=slv**](https://engine.goldendrum.com/?lng=slv)

Registracija za medijsko akreditacijo

[**https://engine.goldendrum.com/accreditation?lng=slv**](https://engine.goldendrum.com/accreditation?lng=slv)

Priročnik za medije (ENG)

[**https://goldendrum.com/inc/uploads/2019/06/26GD\_MediaKit.pdf**](https://goldendrum.com/inc/uploads/2019/06/26GD_MediaKit.pdf)

Gradivo za medije

[**https://goldendrum.com/sl/sporocila-za-medije/gradivo-za-medije/**](https://goldendrum.com/sl/sporocila-za-medije/gradivo-za-medije/)

**Dodatne informacije:**

Kristina Bogataj

Direktorica komunikacij festivala Zlati boben

E: [kristina.bogataj@goldendrum.com](mailto:kristina.bogataj@goldendrum.com)

M: 040 898 090